Avainsanat

Tiivistelmä



Avainsanat

1 Sosiaalipolitiikka - Jäsenvaltioiden lainsäädännön lähentäminen - Työnantajan velvollisuus ilmoittaa työntekijälle työsopimuksessa tai työsuhteessa sovellettavista ehdoista - Direktiivi 91/533/ETY - Asiakirja, jossa on työsopimuksen tai työsuhteen olennaisia kohtia koskevia tietoja - Totuusolettama - Vastanäyttö - Vastanäytön esittäminen hyväksytään

(Neuvoston direktiivin 91/533/ETY 2 artiklan 1 kohta ja 2 artiklan 2 kohdan c alakohta)

2 Sosiaalipolitiikka - Jäsenvaltioiden lainsäädännön lähentäminen - Työnantajan velvollisuus ilmoittaa työntekijälle työsopimuksessa tai työsuhteessa sovellettavista ehdoista - Direktiivi 91/533/ETY - Direktiivin 91/533/ETY 2 artiklan 2 kohdan c alakohta - Välitön oikeusvaikutus - Jäsenvaltioiden oikeus valita kahdesta työntekijälle ilmoitettavia tietoja koskevasta ryhmästä - Seikka, jolla ei ole merkitystä kyseisen säännöksen välittömän oikeusvaikutuksen kannalta

(Neuvoston direktiivin (91/533/ETY 2 artiklan 2 kohdan c alakohta)

3 Sosiaalipolitiikka - Jäsenvaltioiden lainsäädännön lähentäminen - Työnantajan velvollisuus ilmoittaa työntekijälle työsopimuksessa tai työsuhteessa sovellettavista ehdoista - Direktiivi 91/533/ETY - "Työtä koskevan lyhyen määritelmän tai kuvauksen" ilmoittaminen - Sitä, että ilmoitetaan pelkästään sen työn nimike, jota työntekijä tekee, ei voida hyväksyä

(Neuvoston direktiivin 91/533/ETY 2 artiklan 2 kohdan c alakohdan ii alakohta)

4 Sosiaalipolitiikka - Jäsenvaltioiden lainsäädännön lähentäminen - Työnantajan velvollisuus ilmoittaa työntekijälle työsopimuksessa tai työsuhteessa sovellettavista ehdoista - Direktiivi 91/533/ETY - Työsopimus tai työsuhde, joka oli jo voimassa direktiivin täytäntöönpanoa koskevien kansallisten säännösten tullessa voimaan - Työnantajan vapauttaminen velvollisuudesta ilmoittaa työntekijälle työsopimusta tai työsuhdetta koskevat, jo ilmoitetut kohdat - Työnantajan vapauttaminen kyseisestä velvollisuudesta hyväksytään

(Neuvoston direktiivin 91/533/ETY 9 artiklan 2 kohta)

Tiivistelmä

5 Työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista annetun direktiivin 91/533/ETY 2 artiklan 1 kohdassa tarkoitetun ilmoituksen, jolla työntekijälle ilmoitetaan työsopimuksen tai työsuhteen olennaiset kohdat ja erityisesti 2 artiklan 2 kohdan c alakohdassa tarkoitetut tiedot, oletetaan olevan vastaavassa määrin totuudenmukainen kuin kansallisessa oikeusjärjestyksessä oletetaan työnantajan laatiman ja työntekijälle antaman vastaavan asiakirjan olevan. Työnantajan on kuitenkin sallittava esittää kaikki vastanäyttö ja näyttää, että kyseisessä ilmoituksessa olevat tiedot ovat sellaisenaan virheellisiä tai että tosiseikat ovat osoittaneet ne virheellisiksi.

6 Yksityiset oikeussubjektit voivat kansallisissa tuomioistuimissa välittömästi vedota direktiivin 91/533/ETY 2 artiklan 2 kohdan c alakohtaan valtiota ja valtion määräys- tai valvontavallassa olevia toimielimiä tai yksiköitä vastaan tai sellaisia toimielimiä tai yksiköitä vastaan, joilla on yksityisten oikeussubjektien välisiin suhteisiin sovellettaviin säännöksiin perustuviin toimivaltuuksiin verrattuna poikkeuksellisen laajat toimivaltuudet, jos valtio ei ole säädetyssä määräajassa saattanut direktiiviä osaksi kansallista oikeusjärjestystä tai jos se on pannut direktiivin täytäntöön virheellisesti.

On nimittäin niin, että 2 artiklan 2 kohdan c alakohdassa luetellaan selvästi ja yksiselitteisesti tiettyjä sopimuksen olennaisia kohtia, jotka työnantajan on ilmoitettava työntekijälle, eli "sen työn nimike, taso, luonne tai laatu, jota suorittamaan työntekijä on palkattu" tai "työstä lyhyt määritelmä tai kuvaus". Sen johdosta, että tämän säännöksen mukaan valtiolla on oikeus valita näiden kahden työntekijälle ilmoitettavia tietoja koskevan ryhmän välillä, ei kuitenkaan ole mahdotonta, että yksityisille näin myönnettyjen oikeuksien sisältö voitaisiin määritellä riittävän täsmällisesti pelkästään direktiivin säännösten perusteella, sillä näiden oikeuksien laajuus ei kummankaan vaihtoehdon osalta jätä jäsenvaltiolle yhtään harkintavaltaa.

7 Direktiivin 2 artiklan 2 kohdan c alakohdan ii alakohta, jonka mukaan työnantajan on ilmoitettava palkatulle työntekijälle työstä lyhyt määritelmä tai kuvaus, on ristiriidassa sen kanssa, että jäsenvaltio, joka panee tämän säännöksen täytäntöön, sallii sen, että työnantaja aina rajaa työntekijälle ilmoitettavan tiedon koskemaan pelkästään sen työn nimikettä, jota työntekijä tekee.

4. Direktiivin 91/533/ETY 9 artiklan 2 kohtaa on tulkittava siten, ettei se ole ristiriidassa sen kanssa, että jäsenvaltiot voisivat vapauttaa työnantajan velvollisuudesta ilmoittaa työntekijälle kirjallisesti työsopimuksen tai työsuhteen olennaiset kohdat, vaikka työntekijä pyytäisi niiden ilmoittamista, jos ennen direktiivin täytäntöönpanosäännösten voimaantuloa laaditussa asiakirjassa tai työsopimuksessa jo mainitaan nämä kohdat.